Carey Hart ble født i Seal Beach i California i USA og vokste opp i Las Vegas i Nevada. Hans far kjøpte ham hans første motocross-sykkel da han var bare fire år gammel. Hart ble raskt interessert i motocross og dette utviklet seg etterhvert til hans store lidenskap. Da Hart begynte på high school var han allerede profesjonell. I dag er han en av verdens mest kjente motocrosskjørere.